S-743/2012

Mál þetta, sem dómtekið var í dag, er höfðað með ákæru, útgefinni 16. október 2012, á hendur G-kk-þgf E-kk-þgf S-kk-þgf, kt. 000000-0000, Eyrarholti 1, Hafnarfirði, fyrir fíkniefnalagabrot, með því að hafa aðfaranótt laugardagsins 16. júní 2012, í íbúð á Skólavörðustíg 10 (íbúð 2. hæð til hægri) í Reykjavík, haft í vörslum sínum 8,24 g af maríjúana, 4,06 g af hassi og 125 kannabisplöntur, og fyrir að hafa um nokkurt skeið fram til þessa dags, staðið að ræktun greindra plantna (…).

Telst brot þetta varða við 2. og 4. gr. a., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess jafnframt krafist að ákærði sæti upptöku samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á 8 gróðurhúsalömpum, 2 síum og 1 loftræstiröri, sem lögregla lagði hald á við rannsókn málsins og ákærði notaði við ólögmæta ræktun framangreindra kannabisplantna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1980. Samkvæmt sakavottorði hefur hann frá árinu 2001 fimm sinnum sætt refsingu fyrir fíkniefnalagabrot, auk þess sem hann var dæmdur til skilorðsbundinnar fangelsisrefsingar fyrir líkamsárás árið 2003. Þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 8,24 g af maríjúana, 4,06 g af hassi, 125 kannabisplöntur, 8 gróðurhúsalampar, 2 síur og loftræstirör, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, G-kk-þgf S-x-x R-kk-þgf hdl., 62.250 krónur að meðtöldum virðisaukaskatti. Ákærði greiði 60.739 krónur í annan sakarkostnað.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, G-kk-nf Ö-kk-nf S-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 8,24 g af maríjúana, 4,06 g af hassi, 125 kannabisplöntur, 2 síur og loftræstirör.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 62.250 krónur og 60.739 krónur í annan sakarkostnað.

R-kvk-nf H-kvk-nf